ලංකාවේ හැම කෙනකුගේම ජීවිත සතුටු කරන වැඩපිළිවෙළක් අපි ඉදිරිපත් කර තිබෙනවා
අපේ උපායමාර්ගික වැඩපිළිවෙළ ඉදිරිපත් කර තිබෙන්නේ සියලුම ශ්රී ලාංකිකයන් වෙනුවෙන් උතුර නැඟෙනහිර විතරක් නොවෙයි ලංකාවේ හැම කෙනකුගේම ජීවිත සතුටු කරන වැඩපිළිවෙළක් බව සර්වජන බලය එකමුතුවෙහි ජනපති අපේක්ෂක මව්බිම ජනතා පක්ෂයේ නායක දිලිත් ජයවීර මහතා යාපනයේ පැවැති සිය මංගල ජන රැළිය අමතමින් පැවැසීය පළමුව නාග විහාරයට ගිය ජයවීර මහතා නාග විහාරාධිපති මීගහජඳුරේ සිරි විමල නාහිමියන් බැහැදැක ආශිර්වාද ලබා ගත්තේය පසුව යාපනය රදගුරු පදවියේ අනුනායක පී ජේ ජේබරත්නම් පියතුමා හමුවී සර්වජන බලයේ දෙවන කෙටුම්පත පිළිගැන්වීය පසුව යාපනය ජුම්මා පල්ලිය වෙත පැමිණ එම් රලීම් මවුලවි තුමන්ද හමුවීමෙන් පසු යාපනය නල්ලූර් කෝවිලට ගොස් ආගමික වතාවත්වල නිරත විය අනතුරුව සර්වජන බලය දේශපාලන එකමුතුවෙහි අපේක්ෂක මව්බිම ජනතා පක්ෂයේ නායක ව්යසායක නීතිඥ දිලිත් ජයවීර මහතාට සහයෝගය පළ කිරීම පිණිස පැවැති මහජන රැලිය යාපනය රක්ක පාර ක්රීඩාංගණයේදී යාපනය බි්රතාන්ය කවුන්සිලය අසල අතිසාර්ථකව පැවැත්විණි මෙම මහජන රැළිය අමතා ජනාධිපති අපේක්ෂක දිලිත් ජයවීර මහතා මෙන්ම ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ පිවිතුරු හෙළ උරුමයේ නායක පාර්ලිමේන්තු මන්ත්රී උදය ගම්මන්පිල යුතුකම ජාතික සංවිධානයේ සභාපති පාර්ලිමේන්තු මන්ත්රී ගෙවිඳු කුමාරතුංග ප්රජාතන්ත්රවාදී වාමාංශික පෙරමුණේ නියෝජ්ය ලේකම් ජී වී ඩී තිලකසිරි ජාතික නිදහස් පෙරමුණේ දේශපාලන මණ්ඩල සභික පාර්ලිමේන්තු මන්ත්රී ගාමිණි වලේබොඩ මව්බිම ජනතා පක්ෂයේ නියෝජ්ය සභාපතිනි නැඟෙනහිර පළාත් හිටපු ආණ්ඩුකාර අනුරාධා යහම්පත් මව්බිම ජනතා පක්ෂයේ යාපනය දිස්ත්රික් සංවිධායක අරුන් සිද්ධාර්ත් යන මහත්ම මහත්මීහු ද අදහස් දැක්වූහ එහිදී කතා කළ ජයවීර මහතා තම ජනපති සටනේ පළමු රැළිය යාපනයේ පැවැත්වීමට තෝරා ගත්තේ එකමුතු ජාතිකත්වය පෙරදැරිව බවත් කළ හැකි නිශ්චිත ප්රතිපත්තිමය වැඩපිළිවෙළක් තමන් සතුව ඇති බවත් කීවේය හැම මැතිවරණයක් එනකොටම මේ උතුරේ ඉන්න දේශපාලකයින් පටන් ගන්නවා ව්යවස්ථා සංශෝධන 13 බලගන්වන්න ඕන ඉඩම් දෙන්න ඕන කියන සිංදුව ගහන්න උතුරට වෙනම පාලනයක් ඕන කියනවා මේ ඔක්කොම ඔබව රවට්ටන්න කියන බොරු කතා යැයි මව්බිම ජනතා පක්ෂයේ නායක ජනාධිපති අපේක්ෂක ව්යවසායක දිලිත් ජයවීර පැවසීය මම ඔබට ආයාචනා කරන්නේ සිංහල කියලා මහ ජාතියක්වත් දෙමළ කියල සුළු ජාතියක්වත් නැහැ ශ්රී ලාංකිකයින් හැටියට සභ්යත්වය විශ්වාස කරමින් අපි සියලු දෙනාම එකමුතු මහා ජාතියක් බව අපි එකඟ වෙන්න ඕන කාරණයක් වෙල්ලාල කුලයේ ආධිපත්යය බිඳ දමා සැබෑ දමිළ ජනයාගේ හඬ පාර්ලිමේන්තුවේ රැව් පිළිරැව් දෙන අනාගත දවස කඩිනමින් උදාකර ගත යුතු බවත් ඒ සඳහා සිංහල දමිළ මුස්ලිම් සැබෑ සමගිය වෙනුවෙන් කැපවුණු ලකුණ තරුව මෙවර ජනාධිපතිවරණයේදී අප කාගේත් ලකුණ බවට පත් කර ගනිමින් ඊට මුලපිරිය යුතු බවත් සර්වජන බලය විධායක සභික ජාතික නිදහස් පෙරමුණේ නායක පාර්ලිමේන්තු මන්ත්රී විමල් වීරවංශ මහතා එහිදී පෙන්වා දුන්නේය දකුණට වගේම උතුරටත් නිදහස් අධ්යාපන අයිතිය දුන්නේ සී ඩබ්ලිව් ඩබ්ලිව් කන්නංගර මැතිතුමා කන්නංගර මැතිතුමා ගෙනාපු නිදහස් අධ්යාපන පනත අනුව රට පුරා අලුත් පාසල් හැදුවා එදා යාපනයේ කුලහීන පිරිස් වෙසෙන ප්රදේශවල එහෙම හදපු පාසල් ගිනි තැබුවා කලහීනයන්ගේ ළමයින්ට උගන්වන්න දෙන්න බැහැ කියමින් ඒ පාසල් ගිනි තැබුවේ කවුද කුලහීනයා ඉන්න ඕනෙ බලවතාගේ සපත්තු ලෙවකාගෙන කියන මතය තවමත් ඔළුවෙ තියාගෙන උතුරේ ජනතාව පාගාගෙන ඉන්නේ කවුද ඒ තත්ත්වය අපි වහාම වෙනස් කරන්න ඕනේ එය සදහටම අතීතය බවට පත් කරන්න ඕනේ දිලිත් ජයවීර ජයග්රහණය කරවනවා වගේම මේ අරුන් සිද්ධාර්ත් වැනි පීඩාවට පත්වූ ජනයාගේ දරුවන් වැඩිවැඩියෙන් පාර්ලිමේන්තුවට එවන්න ඕනේ